
Nulla  fere  omnium  febrium,  qu^e  genus 
humanum  plectere  solent,  strage  diriore  saevit, 
quam  ista  luctuosissima,  incolis  Indise  Occi- 
dentalis infesta,  quse  Febris  Flava  apud  me- 
dicos vocatur.  De  nullo  argumento  ad  rem 
machaoniam  pertinente,  plures  aut  clariores 
auctores  disputarunt.  Lugendum  est  tamen 
parum  eos  adhuc  consensisse  5 aliosque  aliud 

2 DE  FEBRIS  FLAV^ 

de  hujus  febris  ortu,  de  signorum  ratione,  et 
idonea  curatione  sentire.  Non  nisi  igitur  vi- 
ribus diffisus  pauca  de  ea  conscribere  statui ; 
nec  tantum  opus  aggredior,  ut  omnia  huc  at- 
tinentia inquirere  et  exponere  coner.  In 
animo  est,  non  nisi  ejus  causas  et  naturam  ex- 
plorare;  et  aliis  quibusdam  propositi  partibus 
insistere,  quae  controversiam  moverunt : non 
equidem  spe  novae  lucis  afferendse  inductus, 
hanc  rem  aggredior  ; sed*iis,  quae  ex  utraque 
parte  dicantur,  propositis,  et  optimis  auctori- 
bus, auspicibus,  innixus,  utrius  sit  verum,  os- 
tendere nitar.  Eoque  potius  huc  animus  me 
impulit,  quod,' annuentibus  Parcis,  meum  erit 
in  India  Occidentali  medicinam  facere ; nec- 
dum inter  omnes  medicos,  vel  peritiores,  de  ar- 
gumento, quod  sum  prosecuturus,  convenit. 

Ita  vero  rem  distribuere  placuit,  ut  prius 
ortum  et  naturam  Febris  Flavae  inquiram  ; iis- 
que, quae  alii  atque  alii  sentiant,  et  edoceant, 
invicem  collatis,  verum,  si  quid  possim,  dedu- 

cam  : dein  pauca  de  ejus  quibusdam  signis, 
quae  ingenia  scriptorum  torserint,  disseram. 
Haecce  praefatus,  ad  opus  illico  accedo. 


DE  FEBRIS  VLAYJE 


DE  FEBRIS  FLAViE  ORTU  ET 
NATURA. 

Quanquam  auctores  plurimi  amplissime  de 
febre  proposita  scripserunt,  duplicem  praeser- 
tim opinionem  de  ejus  ortu  et  natura,  libros 
eorum  pene  omnes  evolventi  invenire  licebit. 
Nonnulli  scilicet  eam  pestilentem  existimant  j 
id  est,  aura  maligna  febris  genetrice,  corpori- 
bus ipsorum  aegrotantium  oriunda,  per  popu- 
lum dispergi.  Alii  contra  pestilentem  eam  ne- 
gant ; et  hanc  febrem  contendunt,  intermit- 
tentis cujusvis  instar,  halitu  nocivo  paludibus 
aut  naturis  putribus  enato,  auxiliantibus  sane 
aliis  noxis,  pariri. 

Multi,  nec  parvi  nominis,  illam  amplexi  sunt 
sententiam.  Ex  iis  princeps  est  habendus 
Rushius  perceleber.  Hic  medicus,  cujusinge- 
nium  et  labores  tanta  luce  rem  medicam  or- 

narunt  et  excoluerunt,  apud  librum  de  hac 
febre  anno  mdccxciv*^'  editum,  eam  viro  pes- 
tilente genitam  arguit.  Postea  autem,  anno 
MDccxcvnf®,  inanem  eum  opinionem  fefellisse 
confessus  est. 

Neque  non  viri  clarissimi  febrem  flavam 
auris  paludum  malignis  tribuerunt : quos  inter 
praelucent  Pringelius,  Hunterus,  Lindius, 
Clarkius,  Gillespeius,  Lemprierus,  et  Ban- 
croftius.  Hos  recte  judicasse  ostendere  co- 
nabor, pluribus  exemplis  et  rationibus  innixus, 
quae  ex  utraque  parte  proposita  sunt. 

Aura  ista  lethalis,  quam  medici  ‘ conta- 
gium’ appellant,  venenum  est  subtile  corpore 
aegrotantis  genitum,  quodque  cutis  aut  pulmo 
aut  uterque  spirat.  Hujus  est  porro  sano  ho- 
mini propinquo  admoti  eodem  morbo  eundem 
inficere  : qui  pari  ratione  mille  aliis  eam  pes- 
tem inferre  potest ; idque,  sub  omni  loci  coe- 
lique ratione.  Quicunque  sit  morbus,  de  quo 
id  praedicari  non  licet,  is  pestilens  non  est. 

Fe.brem  flavam  ab  armo  mdcclxxxiv^®  us- 
que ad  hodierna  tempora  latius  , quam  olim 
saeviisse  et  diriore  strage  An  tilias,  caeterasque 
Americae  partes  populatam  esse,  res  est  notis- 
sima. Non  equidem  quod  auctores  summa 
fide  dignandi  non  satis  edocuerint  hanc  fe- 
brem prius  Indiam  Occidentalem  vastare  soli- 
tam esse,  et  nulla  fere  anni  tempestate  eidem 
penitus  deesse.  Quod  si  pestilens  esset,  non 
video,  ^ cur  nunc  quam  olim  latius  .pateat ; 
aurae  enim  pestilentis  est  undique  spargi,  vo- 
litare et  diflundi.  Hinc  igitur  suspicari  opor- 
tet, coeli  aut  loci  aut  utriusque  rationem  mu- 
tatam vires  novas  huic  febri  incussisse. 

. Quoties  eadem  alicui  ex  insulis  subest,  nun- 
quam fere  per  eam  totam  dispergitur,  at  op- 
pidis, vicis, , angustiis,  locis  palustribus,  et 
stagnis  pene  unicis  inhaeret.  . Quod  si  in  ani- 
mo habeatur,  commercium  .esse  creberrimum 
portubus  et  oppidis  cum  rure  et  locis  Mediter- 
raneis,, vinisque  pestilens  alite  penna  circum 

volare,  febrem  propositam  non  hinc  enasci 
constat. 

Neque  eo  judicandum,  hanc  febrem  esse 
pestilentem,  quod  plures  simul  ea  corripiun- 
tur ; ut  enim  multi  halitui  nocivo  paludibus 
exorto  subjecti  simul  omnes  in  febrem  inter- 
mittentem incidere  possunt,  ita  si  causa  huic 
similis  febrem  flavam  progignit,  complures  in 
uno  loco  habitantes  ea  aegrotent,  necesse  est. 

Permulti  auctores  jam  relata  comprobarunt. 
Rushius  negat  in  populum  disseminari  hanc 
febrem,  quoties  febrientes  rus  Jove  sicco  et 
sereno  beatum  adeunt,  relictis  locis  gravibus, 
ubi  nata  fuerat.  Chisholmius  idem  de  hac 
febre  in  Grenada  saeviente  profitetur,  etsi 
eandem  malignam  et  pestilentem  nominat. 

Pauca  exempla  eodem  pertinentia  citabo. 
Mense  Julio,  anno  mdcccxii“°  quidam  cum 
uxore  et  natis,  Londinio,  ubi  diu  vixerant,  re- 
licto, se  ad  Indiam  Occidentalem  recepit. 
Simul  atque  huc  pervenerit,  praedium  suum. 

paludi  pestiferae  vicinum,  locumque  perquam 
insalubrem,  frequenter  visere  solebat ; idque 
mense  Augusto.  Quodam  die  ibi  negotiis  oc- 
cupatus non,  uti  solitus  erat,  ad  oppidum  re- 
diit ; at  pernoctavit.  Postridie  domum  rever- 
sus est,  et  triduo  post  febre  flava  aegrotavit. 
Arte  nil  valente,  succubuit;  nati  autem  conjux 
et  familiares  integri  perstiterunt.  Huc  acce- 
dere licet,  quod  omnes  fere  infelices,  quorum 
est  huic  fundo  praeesse,  cito  ista  febre  correpti 
absumuntur,  quum  jam  advenerint. 

Mense  Julio,  anno  mdcccxu“°,  navis  quae- 
dam ad  Insulam  Montserrat  advenit.  Quatuor 
nautae,  ea  relicta,  littora,  ad  aquam  adipiscen- 
dam, petierunt.  Fons,  unde  aquam  quaesitam, 
hauserunt,  paludi  ante  dictae  propinquus  est. 
Ibi  diutius  aequo  commorati  demum  ad  navem 
reverterunt.  Biduo  exacto,  tres  ex  iis  febre 
flava  aegrotarunt ; et  tandem  reliquus.  Illi 
emortui  sunt;  omnes  autem  eorum  socii  na- 
vales salvi  perstiterunt. 

Insula,  quam  prosequor,  saluberrima  est 
omnium,  quas  India  Occidentalis  complecti- 
tur ; et  minime  omnium  febri  flavae  patet. 
Eidem  porro  desunt  paludes,  ea,  quam  retuli, 
excepta.  Si  igitur  pestilens  sit  haec  febris, 
latet  ratio  rei  jam  memoratae : quod  si  eadem 
causa  fere  ejus,  quae  febris  intermittentis,  sit 
genetrix,  nulla  difficultate  opprimimur. 

Neque  mihi  ipsi  non  contigit  exempla  mul- 
ta testari,  unde  hanc  febrem  non  pestilentem 
habendam  existimo.  Satius  autem  et  tutius 
et  verecundiae  idoneae  esse  duxi,  adhuc  juve- 
nis, alienis  opibus,  non  propriis  uti. 

Dignum  est  notatu  febrem  flavam  plerosque 
inter  dormiendum  aggredi.  Quod  etsi  verum 
sit,  non  inde  statuendum,  quod  hallucinatus 
est  Rushius,  pestilentem  esse.  Hic  auctor 
equidem  scribit,  rem  ita  se  habere,  eo  quod 
vires  motrices  dormienti  solvuntur  : ideoque 
contagium,  quippe  quod  potestati  sedatrici 
habendum  sit,  facilius  somno  obrutum  laedere. 

Cujus  in  sententiam  jurare  nequeo.  Sopiuntur 
equidem  dormiendo  vires  animi ; genus  autem 
nervosum,  cor  et  arteriae  nequaquam  quiete 
infirmantur : potius  conjicio  vim  cerebri  noctu 
insignem  esse  ; eo  quod,  corpore  supino,  san- 
guis cursu  faciliori  huc  defertur.  Neque  viro 
ingenioso  Ingenhouz  assentior ; qui  contendit 
noctu  potissimum  accedere  hanc  febrem,  quod 
plantae,  tunc  aera  nocivum,  scilicet  gas  ni- 
tro genium  aut  acidum  carhonicum  spirant. 
Hoc  enim  incertum  et  obscurum  est.  Veri 
est  similius  non  somnum,  sed  noctem  febri 
flavae  favere,  quia  aer  frigore  nocturno  densa- 
tur; ideoque  aura  pestifera,  postea  memoranda 
ejus  febris  genetrix,  qua  coelum  inquinatur, 
saturior  noctu  corpori  admovetur. 

Lindius,  Blanius,  et  Gillespeius  affirmant, 
quibus  multi  alii  consentiunt,  navigantes  multo 

rarius,  quam  insulas  ipsas  accolentes,  hac  fe- 
bre plecti.  Unde  non  solum  eandem  non 
pestilentem,  sed  etiam  non  Jove  madido,  quod 
Fordycio  videtur,  prognatam  esse,  constat. 

Diu  et  acriter  medici  disputarunt,  febris 
ista  maligna,  qua3  Grenadarn  anno  mdcccxciii 
populata  est,  ibi  primo  nata  sit,  an  tabe  pesti- 
lente illuc  ab  insula  Bulama  per  navem  Han- 
KEY  advecto,  provenerit. . Has  lites,  ni  fallor, 
Bancroftius  penitus  composuit : qui  tam  lucu- 
lenter edocuit  eam  febrem  Grenadensem  domi 
accensam  esse,  non  foris,-  nec  pestilentem 
grassari,  ut  sermonem  producere  omnino  su- 
pervacuum esset. 

Stewartus  et  Chisholmius,  qui  febrem  Grena- 
densem contagio  gigni  et  ali  credunt,  eandem, 
quoties  rure  degentes  adoritur, . non  pestilen- 
tem fatentur;  cum  vero  urbanos  oppidum 
Sancti  Georgii  accolentes  invadit,  contagem 
exitiosissimam  sibi  praetulisse.  Haec  autem 
difficultas,  qua  illi  medici  opprimuntur,  penitus 
deletur,  si  abjecta  eorum  sententia,  in  animo 
habeatur,  oppidum  jam  relatum  agro  paludoso 
et  gravi  esse  conterminum  ; loca  autem,  ubi 

confessi  sunt  Stewartus  et  Chisholmius  eam 
febrem  pestilentia  caruisse,  sicco,  sereno  et 
saluberrimo  aere  donata  esse. 

Quinetiam,  Linningius,  medicus  spectatis- 
simus, testatur,  eos,  qui  jam  in  oppido  Sancti 
Georgii  habitantes  semina  hujus  febris  acce- 
perint,  et  rus  reduces  febricitare  coeperint, 
non  familiares  et  vicinos  eadem  infecisse  : 
idem  porro  in  insula  Dominica  accidisse  : cui 
contigit  eadem  omnino  febris,  qu^  Grenadae, 
ipso  Chisholmio  teste. 

Medicus  eximius,  Jacobus  Clarkius  se  idem 
usu  didicisse  proponit ; febrientes  nimirum  in 
locum  coelo  puriore  et  sicciore  beatum  tra- 
ductos, esti  succubuerint,  non  sua  mala  cum 
vicinis  communicasse/ 

Notatu  dignum  est  rationem  illam  pestilen- 
tiae delendae,  qua  nituntur  hodierni,  non  raro 


* Vide  Clarke  on  Yellovv  Fever,  p.  CE 

fuisse  praetermissam,  vel  in  iis  locis  saluberibus, 
ubi  h aec  febris  non  per  vulgus  dispergi  videretur. 
Conclavia  scilicet  non  semper  perflatu  expur- 
gata sunt ; nec  semper  lota  et  novata  toralia 

et  vestes  aegrotantium.  Haec  et  alia  eodem 
« 

pertinentia  non  nisi,  aliquo  febre  absumpto, 
servari  solita  sunt.  Cur  igitur,  si  verum  sit 
febrem  flavam  contage,  quam  ipsa  parit,  per 
populum  diffundi,  non  vulgaris  extitit,  quoties 
ejus  semina  pestifera  nec  perflatu,  nec  mun- 
ditie nec  aliis  ejusmodi  adhibitis,  delerentur. 

Chisholmius  aliique  medici  ejusdem  partis 
audacter  affirmant,  febrem  flavam,  quae  anno 
MDccxciif'"*  Philadelphiae  exarsit,  et  tot  millia 
enecuit,  contage  huc  ab  India  Occidentali 
translata,  oriundam  fuisse  ; et  eandem  esse 
febrem  malignam,  quam  navis  Hankey  prius 
dicta  ad  Grenadam,  ut  aiunt,  detulerat.  Chis- 
holmius idem  de  ea  nave  scribens,  notat  quen- 
dam  Paiba,  hujus  uxorem  et  servos,  qui  eam, 
conscenderunt,  integros  febris  eo  perstitisse. 

quod  mercibus  contage  infectis  non  interfiiis- 
sent.  De  qua  re  non  opus  est,  ut  fuse  disseram  : 
quippe  quam  satis  superque  Bancroftius*  in- 
quisivit._ 

Saeviente  hac  febre  Philadelphiae,  anno 
MDccxciif  *®,  valetudinario  m febrientibus  unicis 
accipiendis  accommodatum  apud  Bushy  Hili 
instituebatur,  qui  locus  non  multum  Philadel- 
phiae distat.  Simul  atque  febris  conquieverat, 
hyeme  scilicet  ineunte,  quod  fieri  solet ; stra- 
gula, toralia,  vestes,  et  alia,  quibus  aegri  usi 
fuerant,  non  prius  lota,  nec  perflatu, ' fumis 
acidis,  aut  aliunde  expurgata,  venum  ibant,  ut 
nummus  inde  expetitus  militibus  et  nautis  Gal- 
licis auxilio  esset.  Nemo  autem  omnium,  qui 
sibi  ista  induerint,  aut  iisdem  interfuerint,  fe- 
bricitare compertus  est.^  Unde  constat  non 


* Vide  Bancroft  on  Yellow  Fever. 

’ Vide  Dr  Valentine’s  Trait^  de  la  Fievre.  Saime,  p.  92. 

audiendum  esse  Chisholmium ; nec  ullam 
contagem  eam  navem  Hankey  toties  dictam 
traduxisse. 

Medicus  ille  clarus  Joannes  Hunterus  notat 

oppidum  Sancti  Georgii  Grenadense  planitiem 

esse,  parum  mari  supereminere,  et  paludi 

amplce  conterminum.  Contra  Insula  Bulama 

coelo  longe  sicciori  donatur,  et  minus  locis 

palustribus  scatet.  Huic  porro  contingit  tem- 

% • 

peries,  quam  gradus  lxxxiii^'^®  aut  lxxxv‘"* 
instrumenti  Farenheitani  fere  indicat ; illi 
vero  ardor  summus,  qualem  insignit  gradus 
LxxxviiU“®  aut  xciv*“*.  Hinc  multo  est  veri- 
similius febrem  Grenadensem'  domi,  in  sui  ip- 
sius penetralibus  genitam  'esse,'  quam  ab  Insula 
Bulama  per  navem  relatam  traductam  esse. 

Clarkius  De  febre  flava  Dominicam  popu- 
lante agens  eam  aut  pestilentem  aut  aliunde 
huc  advectam  esse,  negat : complures  proponit 
rure,  sub  Jove  sicco  et  sereno^  vivere  solitos, 
si  qua  de  causa  oppidum  viserint,  auris  malis 

inquinatum,  rus  jam  reduces  febricitasse  j at 
nunquam  suis  febrem  intulisse. 

Blanius  multa  memoria  dignissima  protulit. 
Testatur  naves  bellicas  multos  perssepe  annos 
maria  Indiae  Occidentalis  exarare  solitas  esse, 
ne  uno  quidem  nautarum  in  febrem  flavam 
incidente  : si  quando  autem  aliqui  ex  iis,  nave 
relicta,  ad  llttora  mittantur,  prascipueque  ad 
locum  paludosum,  humilem  et  gravem,  quo 
aquam  aliaque  victui  necessaria  expetant ; et 
si  ibi  pernoctent,  ad  navem  reversos  ista  febre 
aegrotare;  quae  tamen  nunquam  ad  reliquos 
sodales  spargitur. 

Lindius  meminit,  sibi  et  plerisque  medico- 
rum, qui  apud  Jamaicam  in  artem  apollinarem 
incumbunt,  videri,  febrem  flavam,  qualis  eam 
insulam  accolentibus  contingit,  neque  contage 
ordiri  et  ali,  neque  ab  exteris  regionibus  de- 
ductam esse  ; sed  locorum  propriam,  ratione 
coeli,  soli,  et  aliis  ejusmodi  progigni. 

HiUarius  nos  certiores  fecit  sibi  aliisque 

plurimis  semper  contigisse  febrem  flavam, 
notis  quae  morbum  pestilentem  arguunt  om- 
nino expertem,  observare. 

Joannes  Hunterus,  medicus,  quem  supra 
retuli,  meminit,  quoties  valetudinaria  hac  fe- 
bre implicitis  refercirentur,  eandem  nunquam 
vulgarem  grassatam  esse  : imo  vero,  ne  qui- 
dem unicum  sanorum,  aliisve  morbis  aeorotan- 
tium,  qui  istis  febrientibus  interfuerint,  in  eam 
incidisse. 

Si  quando  autem  febris  flava  contage  sui 
propria  per  valetudinaria  dispergi  visa  fuerit, 
noxa  longe  aliena  et  satis  habilis  inquirenti- 
bus patuit ; agri  nempe  palustres  contermini 
sunt.  Quo  perspecto,  non  mirandum,  quod 
plerique  eorum,  qui  ista  valetudinaria  sube- 
ant, febre  proposita  plectantur.  Humius 
exemplum  hujusmodi  edidit. 

Lindi us  et  Trotterus  multa  referunt  eodem 
pertinentia:  unde  hasc  deducere  licet;  scilicet, 
ubi  naves,  quae  Guineam  Africanam  petunt, 

j} 

• I 

ad  insulam  Sancti  Thomae  perveniunt,  nautas, 
qui  huc  ad  aquam  aliasque  copias  exquirendas 
missi  non  cito  ad  naves  redeant,  febricitare  : 
sociis  omnibus,  qui  non  has  reliquerint,  inco- 
lumibus futuris.  Dicksonus  et  multi  alii, 
quos  citare  non  opus  est,  idem,  quod  auctores 
'supra  comprehensi,  de  hac  febre  sentiunt. 

Proximum  est,  ut  pauca  disputem  de  febre 
flava,  qualis  in  America  Septentrionali  prodiit: 
unde,  ni  fallor,  idem  deducere  licebit  5 eam 
nimirum  ubique  terrarum  contage  carere,  et 
aura  putri,  quam  paludes,  stagna  aliaque  is- 
tiusmodi  spirant,  operam  aestu  conferente,  ex- 
oriri. 

Febris  flava  apud  Baltimore  exarsit  anno 
MDCCXCIIP"^  et  complures  enecuit.  David- 
gius,  medicus  summa  fide  dignandus  anno 
MDCCXVIIF®  librum  de  ea  edidit : et  notat 
hanc  febrem  eas  praecipue  partes  urbis  rela- 
tae invasisse,  quae  stagnis  et  paludibus  vici- 
nis maxime  inquinantur : negat  febrem  pro- 

positam  in  populum  spargi,  si  ea  aegroti, 
locis  gravibus  relictis,  novas  sedes  coelo  pu- 
riori beatas  petunt ; denique  contendit  ean- 
dem febri  intermittenti  et  remittenti  affinem 
esse. 

Anno  MDCCCIX“°,  ipse  hospes  Annapoli 
Americana  aliquamdiu  commoratus,  quaedam 
cognovi  huc  attinentia,  haud,  ut  opinor, 
memoratu  indigna.  Iis  temporibus  febris 
flava  urbem  Baltimore  vastabat : et  multi, 
qui  inde  profecti  Annapolim  venerunt,  paulo 
postea  febricitarunt.  Nemo  autem  Annapoli- 
tarum  eadem  aegrotavit. 

Febris,  quae  anno  MDCCXCIIP®  urbem 
Baltimore  populata  est,  potissimun  duabus 
ejus  partibus,  nempe  “ FelPs  point”  et  ‘^ow- 
ley^s  Wharf,’’  inhaesit.  De  quibus  locis  Drys- 
dalius  scribit  omnes  domos  ibi  sitas  stagnis  pes- 
sime olentibus  turpari,  tam  exitiosis,  ut  aurae 
putres  inde  prognatae  vel  muscas,  aliaque 

insecta  enecuerint  ; nec  alium  hujus  diras 
febris  fontem  reperire  potuit. 

Denique,  medici  spectatissmi,  causis  febris 
Baltimorianae  inquisitis,  liter  as  * ad  Praetorem 
urbanum  scripserunt,  unde  hasc  deducere 
licet : eam  nec  viro  pestilente  progigni,  nec  ab 
extera  quavis  regione  venisse  : sed  domi  ali- 
tam et  fotam  esse,  genetrice  aura  pestifera 
sentinis,  stagnis,  paludibus,  aliisque  ejusmodi 
sata. 

Nec  multo  postea  pestis,  quam  prosequor, 
Philadelphiae  erupit  luctuosissima.  Nemo 
eorum,  qui  contagem  ejus  parentem  conten- 
derint, aut  unde  aut  quomodo  huc  pervenerit, 
exponere  audebat.  Perpaucis  equidem  pia- 
cuit  eam  Novi  Eboraci  orsam,  inde  Philadel- 
phiam attigisse,  aut  febrientibus  huc  illinc 
advectis,  aut  mercibus  viro  pestilente  pollutis, 
aut  Euro  idem  transferente.  Qui  plane  non 
audiendi  sunt  : extitit  enim  Philadelphiae 


‘ Vide  Philad.  Med.  Mus.  P.  36^. 

biduo  post  quam  Novi  Eboraci  prodierat; 
quae  urbes  invicem  amplius  trecenta  millia 
passuum  distant.  Vix  igitur  credendum  tam 
celeriter  patuisse  contagem.  Quod  si  verum 
esset,  eandem  traductam  fuisse,  cur  urbes 
oppidaque  interjecta,  sciliet  Newark,  Bruns- 
wick, aliaque  integra  hujus  febris  perstiterunt. 

Rushius  febrem  flavam  per  populum  dif- 
fundi opinatur,  ope  halitus  maligni  naturis 
putribus  exorti,  et  aera  circumvolantis  : hae 
vero  causae  eum,  qui  ita  sentiat,  impulerunt. 

I.  Haec  febris,  quoties  insulas  Indiae  Oc- 
cidentalis afflixerit,  non  contage  sui  propria 
disseminatur. 

II.  Ubi  oppida  et  urbes  infestat,  quantum 
usu  compertum  fuerit,  nulla  aura  corporibus 
febrientium  provenit,  ei  concitanda  habilis. 

III.  Si  quando  urbani,  hac  febre  plexi  rus 
advehantur,  haud  unquam  eam  cum  familiari- 
bus et  vicinis  communicant. 

IV.  Si  febrientes  in  Valetudinaria,  quas 

paludibus,  stagnis  aliisque  aurarum  putrium 
fomitibus  distant,  accipiantur,  febris  nunquam 
dispergi  cognita  est. 

Quinetiam,  hanc  pestem  semper  et  ubique 
Jove  halitu  corrupto  vitiato  Rushius  hinc 
judicat. 

A.  Quod  in  regionibus  aestu  exustis,  iisque 
anni  tempestatibus,  quibus  ardet  coelum,  ope- 
ram simul  conferentibus  herbis  et  carnibus 
putrescentibus,*potissimum  haec  febris  grassa- 
tur. 

B.  Ubicunque  aer  purior,  siccus,  serenus 
nec  paludibus  vicinis,  nec  stagnis,  nec  senti- 
nis, nec  cloacis  aliisve  istiusmodi  noxis  tur- 
patur, ibi  febris  flava  desideratur. 

C.  Imbres  diuturni  et  graves  et  atrox 
pruina,  uti  febres  intermittentes  et  remittentes, 
ita  quoque  propositam  delere  et  extinguere 
solent. 

Proximum  est,  ut  pauca  disputem  de  hac 
febre,  qualem  se  exhibuit.  Novi  Eboraci 

civibus  infesta.  Haec  urbs,  haud  secus  atque 
Philadelphia,  multiplicem  sibi  praefert  gravium 
aurarum  fontem.  Pestis,  quam  prosequor 
eam  partem  Novi  Eboraci  primam  omnium 
vastare  coepit,  quae  navalibus  nondum  peni- 
tus extructis  occupatur.  Haec  vero  plures 
annos  sordes  omnigenas  acceperant  ; nec 
procul  aberant  sentinae,  cloacae,  pessimaque 
spurcities. 

Huc  accedit,  quod  Novum  Eboracum  olim 
palustre  nequaquam  adhuc  arte  humana  peni- 
tus desiccatum  fuit.  Unde  satis  in  aprico 
est,  non  ei  deesse  noxas  halitus  mali  et  pesti- 
feri genetrices. 

Quidam  delegati  a societate  medica  Novi 
Eboraci  florente,  ad  inquirendum  febris 
flavae  ortum,  quae  anno  MDCCXCVIlr®,  re 
subtiliter  explorata,  judicium  ante  relatum 
confirmarunt  ; nimirum,  eam  non  pestilen- 
tem, non  ab  exteris  terris  provenisse  ; sed  in 
ipsis  penetralibus  urbis  natam  esse. 

' Dignum  est  notatu,  ubi  haec  febris  Novum 
Eboracum  invaderet,  non  minus  triginta  et 
unam  plateas  numeratas  esse  ; quarum 
unicuique  non  nisi  unicus  febricitaverit  : 
porro,  etsi  sexcenti  febre  plecterentur  urba- 
norum, non  amplius  triginta  et  sex  domos 
fuisse,  quarum  singulae  plusquam  unum  fe- 
brientem intus  haberent  : plerosque  aegro- 
tantium non  prius  aliis  febre  captis  interfuisse; 
quam  plurimos  denique  incolumes  et  impune 
ad  aegros  accessisse,  et  opem  tulisse. 

Quum  anno  MDCCCIIP'®,  febre  Novi 
Eboraci  iterum  exardente,  complures  ex  in 
colis  huic  urbi  se  subduxerint,  et  simul  atque 

I 

oppida  et  agros  vicina  et  salubria  attigerint, 
in  febrem  flavam  inciderint,  nemo  omnino  e 
medicis,  servis,  aliisve  ministrantibus  non  sal- 
vus esse  perstitit. 

Febrem  flavam  non  contage  disseminari 
hinc,  ni  fallor,  clarissime  patet ; quod  febres 
aliae  plane  pestilentes  Valetudinariis  Novi 

Eboraci  et  Baltimore,  et  Philadelphia?,  febre, 
de  qua  agimus,  urgente,  deessent. 

Hucusque  absoluto  proposito,  sequitur,  ut 
brevi  et  lucido  sermone,  si  quid  possem, 
omnia  documenta  proferrem,  unde  febris 
flava  non  uti  pestilentia  serpere,  sed  jove 
paludibus  et  stagnis  impuro,  operam  equidem 
conferentibus  ardore  meridiano  et  fiigore 
nocturno,  Indiaa  Occidentalis  propriis  gigni 
videatur. 

I.  Quacunque  adhuc  de  viro  pestilente, 
quod  febres  parire  solet,  innotuerunt,  satis, 
ut  opinor,  edocent  idem  potestatem  esse  seda- 
tricem,  cerebrum,  nervos  et  omnes  fibras 
motrices  oppressuram.  Quo  fit,  ut  febres 
contage  oriundie  seepius  et  facilius  imbecillos 
et  graciles,  quam  vegetos  et  plenos  corripiant. 
Pebris  autem  flavas  est,  pr^e  casteris  Britan- 
num, aut  Europa  Septentrionali  natum,  irrita- 
bilem, sanguine  plenum,  viribus  et  juventa 
florentem,  adoriri,  simul  atque  ad  Indiam 

Occidentalem  pervenerit : quantoque  aliquis 
sit  speciosior,  validior,  eoque  magis  si  nondum 
terras  soli  nimium  propinquae  suetus  fuerit ; 
tanto  is  opportunior  est,  qui  hac  febre  plec- 
teretur. 

II.  Vires  animi  et  corporis  insigniter  dilabi 
consuerunt  febre  pestilente  laboranti ; adeo 
ut  sanguinem,  vena  percussa,  mittere  fere 
sit  hominem  jugulare.  Huic  contra  febri 
jam  ineunti  in  tantum  concitantur  cor,  arleriae 
et  cerebrum,  ut  venas  exinanire  et  materiam 
omnibus  modis  demere  opuss  it. 

III.  Febris,  quam  prosequor,  eas  praesertim 
gentes  aggreditur,  quas  sole  torrido  exustas 
solstitiorum  circuli  complectuntur : certeve 
non  nisi  terris  aestuosis  contingit  ; quae 
vicissim  meridianis  ardoribus  et  algore  rori- 
busque nocturnis  patent ; et  simul  agris 
palustribus  et  humilibus,  stagnisque  polluun- 
tur. Res  vero  est  notissima  torridum  In- 

/ 

diarum  solem  contagem  fere  omnigenam  ex- 

tenuare  et  infirmare.  Pestis,  Typhus,  Ruheola, 
Variola,  aliique  morbi  consimiles,  hujus-  rei 
exemplis  sint  luculentis : quippe  qui  graviores, 
magis  luctuosi,  et  frequentius  lethales,  terras 
Septentrionales  quam  Americam  et  Indiam 
Occidentalem  accolentibus  accidunt. 

IV.  Mirabile  est  dictu,  quam  alite  penna 
circumvolat  contages,  plures  populos  et 
regiones  celeriter  aggressura.  Exemplo  sit 
Catarrhus  pestilens,  cui  nomen  Influenza, 
quam  citissime  et  latissime  dispergi  solita. 
Pestis  illa,  nimis  eheu!  celebris  Atheniensi- 
bus tam  infesta,  de  qua  scripsit  Thucidides, 
ab  ^gypto  orta,  dein  Syriam,  totam  Asiam- 
que  Minorem  afflixit,  demum  urbem  ipsam 
Palladis  invasura.  Quod  de  Febre  flava 
nequaquam  praedicari  potest.  Hcec  enim 
nunquam  ab  extera  quavis  regione  provenit ; 
sed  ubicunque  prodit,  ibi  nascitur ; nec  ad 
loca  vicina  serpere  apparet,  dummodo  hisce 
contingat  Jupiter  siccus,  purus  et  serenus. 

deficiantque  agri  paludosi,  stagna,  et  quae 
sunt  hujusmodi.  Pari  ratione,  naves  bellica 
annos  complures  oceanum  Indi«  Occidentalis 
exarare  solent,  integerrimis  valetudinem 
nautis  j nisi  aliqui  ad  littora  mittantur,  qui 
interdiu  soli  torrenti  et  auris  malis  aestu  in 
sublime  latis  objecti ; dein  tota  nocte  easdem 
frigore  densatas  et  saturiores  passuri,  navi- 
bus repetitis,  febricitant  ; at  non  socios, 
qui  naves  non  reliquerint,  suis  malis  inficere 
comperti  sunt. 

V.  Febris  flava  non  raro  aut  ab  initio 
speciem  febris  remittentis  sibi  praefert  ; 
aut  certe  tandem  eam  induit.  Unde  judi- 
care licet,  naturam  et  causas  utriusque  inter 
se  similes  esse  et  affines. 

VI.  Ubicunque  terrarum,  Americani  et 
Indi  Occidentales,  quo  agros  melius  colerent, 
cultuique  et  ultilitati  consulerent,  paludes 
desiccaverint,  stagna  sustulerint,  aliosque 
aurae  impurae  genitores  deleverint,  ibi  evanuit 
ha3C  febris  ; haud  secus  atque  febris  intermit- 

tens  multas  Magnae  Britanniae  partes,  olim 
palustres,  nunc  cerere  florentes  et  excultas 
penitus  reliquerit. 

Satis  igitur  constat,  uti  paucis  absolvam, 
febrem  flavam,  qu2e  Americanos  et  Indos 
Occidentales,  prsecipueque  Europa:jos,  huc 
jam  advectos,  necdum  coeli  torridi  suetos, 
plectere  solet,  febri  Intermittenti  et  Remit- 
tenti quam  simillimam  esse  ; auram  insalu- 
brem solo  palustri,  stagnis,  et  aliis  ejusmodi, 
aestus  insignis  ope,  evolutam  inque  sublime 
latam,  nocte  que  gelida  iterum  densatam  et 
saturiorem,  noxae  esse  prjecipuae  excitanti. 
Verisimile  est  simul  Jovem  ardentem  ipsum 
per  se,  cerebro,  corde  et  arteriis  incitandis 
aliquid  huc  operae  conferre.  Denique  scire 
licet,  quasdam  causas  efficere,  ut  aur^e  malig- 
nae hujus  febris  excitantes  facilius  eam  ac* 
Cendant,  corpori  admota  : hasce  vero  istius- 
modi  esse,  ut  contagi  potius  obviam  irent, 
quam  auxilientur ; quales  sunt  ebrietas. 

satietas,  quicquidcordi  arteriisque  incitamen- 
to sit,  motus  animi,  et  alia,  quae  eodem  per- 
tinent. 

Solum  restat,  ut  perpauca  disseram  de  signis 
duobus  febris  flavae  maxime  notatu  dignis 
quae  medicorum  ingenia  admodum  torserunt, 
et  luserunt.  Haec  autem  sunt  Cutis  Flava,  et 
Vomitus  Niger  ; et  jure  praecipua  indicia  ha- 
bentur. Ea,  quae  de  iis  sum  conscripturus,  e 
libro  spectatissimi  Viri  Bancroftii,  fonte  opti- 
mo, deduxi ; cui  penitus  me  assentiri  fateor. 

Cutis  Fiam,  Siquidem  parum  convenit  vel 
inter  medicos  summae  fidei  de  causa,  unde 
cutis  flavet,  operae  pretium  duxi,  de  hoc  signo 
quaedam  proferre.  Cutis  non,  ineunte  febre 
flava,  aurescit ; sed  die  secundo  aut  tertio ; 
aliquando  non  nisi  paulo  ante  fatum,  vel  jam 
absumpto  febriente.  Hinc  judicare  licet  hanc 
notam  nequaquam  esse  indicem  hujus  febris 
praecipuum,  nec  eandem  rite  Flavam  vocari. 

Cutem  flavam  non  semper  sanguini  bile  in- 
fecto, nec  ei  causce  unicae  deberi,  multa  tes- 
tantur. Quibusdam  sane  oculi  prius,  quam 
caeteras  partes,  lutilescunt ; plerisque  vero  fe- 
bricitantium, genae,  tempora,  et  cervices,  aut 
pectus  aut  dorsum  initio  flavescunt ; nec 
aequaliter  ubique,  sed  maculae  flav^  hic  illic 
sparguntur,  demum  rutilata  universa  summa 
cute.  Quinetiam,  multis  non  aurea  prodit 
cutis,  ut  morbo  regio  vexante,  sed  lurida, 
fusca,  purpurea,  aut  colorem  sibi  praefert  inter 
flavum  et  fuscum  medium,  qualem  cadaver  ad 
putredinem  praeceps,  aut  ecchymosis ]2im  abi- 
tura. Aliis  igitur  placet  bilem  resorptam, 
aliis  sanguinem  vitiosum  et  in  membranam 
cavernosam  profusum  cutem  colorare  : quibus 
accedunt  inter  hos  medii ; qui  nempe  causam 
utramque  amplectuntur.  His  eo  assentior,  ut 
judicem  saepius  utramque,  interdum  alteru- 
tram  causam  notam  propositam  gignere. 

Bilem  persaepe  cum  sanguine  circumfluere 

hac  febre  tortis  edocent  oculi  aurescentes,  et 
urina  bile  infecta ; quippe  quae  candidum  im- 
misum  rutilat : quae  notae  aliunde  provenire 
nequeunt.  Non  sane  ignoro  deesse  albas  de- 
jectiones, argillae  consimiles  : qualesque  mor- 
bum arquatum  denunciare  solent.  Alvus  fe- 
brientibus, quos  prosequor,  pigerrima  torpet, 
nigraque  et  male  olens  descendit.  Fellis  est 
autem,  si  non  intestino  deficiat,  alvum  solu- 
tam et  dejectiones  luteas  moliri.  Conjicere 
igitur  licet,  alvum,  quoniam  tarda  est,  felle 
carere.  Quod  ad  dejectiones  nigras,  satis  in 
aprico  est  bilem  eas  non  denigrare  : de  hujus 
coloris  causa  paulo  infra  disserendum. 

Praeter  hsec,  sanguinem  vitiosum  et  in  mem- 
branam cavernosam  effusum  huc  saepe  operam 
conferre  quam  plurima  arguunt : plura  nimi- 
rum signa  eodem  referenda  frequenter  antea 
accedunt,  quam  cutis  flavet;  qualia  sunt,  sum- 
mum corpus  maculis  coeruleis  efflorescens, 
vomitus  niger,  et  alia  istiusmodi.  Quinetiam, 

id  quod  supra  notavi,  non  semper  oculi  primse 
omnium  partium  inficiuntur;  sed  artus,  pectus, 
&c.  maculantur;  et  nonnunquam  cutis  non 
nisi,  absumpto  febriente  aurescit ; vel  si  prius 
tincta  fuerit,  tum  demum  colorem  saturiorem 
sibi  induit.  Scire  denique  licet,  multas  esse 
cutis  flavae  causas,  praeter  fel  resorptum.  Ut 
enim  de  sanguine  corrupto  sileatur,  chlorosis, 
et  ecchymosis  exempla  praebent  aurei  coloris 
aliunde  orti  : venenum  quoque  serpentis 
morsu  illatum  cutem  rutilat. 

Patet  itaque  saepius  ex  utraque  causa,  ali- 
quando alterutra,  cutem  auream  esse. 

Be  Vomitu  Nigro.  Nonnulli  sordem  atram, 
inveteiascente  hac  febre,  vomitu  ejectam  fel 
esse  acrius  vitiosum,  contendunt ; alii  autem, 
cruorem  malum  alienis  mixtum  esse,  opinan- 
tur ; neque  ea  opinio,  ni  fallor,  eos  lusit. 

H^c  nigra  natura  bili  maxime  aliena  est. 
Imprimis  enim  non  amara  est,  saporis  pene 

expers  j dein^  aquse  adjecta  non  viridescit. 
Cadavere  inciso,  liquor,  qui  vesicae  fellissubest, 
omnes  bilis  dotes  sibi  prasferre  reperitur  ; ista 
autem  sordes,  qua  ventriculus  inquinari  con- 
spicitur, huic  dissimillima  est-  Porro,  eadem 
multa  et  crassa  persaepe  membranae  ventriculi 
intimae  haeret.  Pyloro  eo  coarctato,  ut  plane 
vix  pateat  aditus  felli  ex  intestino  Duodeno  ad 
ventriculum.  Denique,  si  alicubi  membrana 
hujus  visceris  intima  arte  dilaceratur,  vasa 
rupta  humorem  nigrum  profundere  observan- 
tur : qui  nulla  ex  parte  a sorde  evomita  dis- 
crepat. .Controversia  igitur  de  hac  re  in  pos- 
terum moveri  non  poterit. 

Haec  sunt  praecipua,  quae  in  animo  habuerim 
de  febre  flava  proponenda  ; quam  plurima  ad 
eam  attinentia,  et  gravissimi  momenti,  desi- 
derari fateor ; nec  vero  consilium  erat  omnes 
partes  tanti  et  tam  late  patentis  argumenti  ag- 
gredi. 


FINIS. 

